**MESTSKÁ AGENTÚRA CESTOVNÉHO RUCHU A REGIONÁLNEHO ROZVOJA MARMON, S.R.O.**

Námestie sv. Mikuláša 21, Stará Ľubovňa 064 01

*Tel: 052 43 217 13, e-mail: marmon@staralubovna.sk, web: www.marmon.sk*

marmon_logo

Podnikateľský plán na rok 2019

# ZÁKLADNÉ ÚDAJE

## Opis firmy

Mestská agentúra cestovného ruchu a regionálneho rozvoja Marmon, s.r.o. vznikla 4. 4. 2006 v Starej Ľubovni. Pod jej správu spadá prevádzka Turistického informačného centra mesta, Múzea Domu ľubovnianskeho mešťana, Stredovekého vojenského tábora a parkovisko pod hradom Ľubovňa, ktoré sú vo vlastníctve mesta Stará Ľubovňa.

## Právna forma

Agentúra Marmon, s.r.o. vznikla ako spoločnosť s ručením obmedzeným v súlade s Obchodným zákonníkom.

## Sídlo spoločnosti:

Námestie sv. Mikuláša 21, Stará Ľubovňa, 064 01

## Predmet podnikania

Spoločnosť Marmon je mestskou agentúrou cestovného ruchu a regionálneho rozvoja. Poskytuje rôznorodé informácie pre turistov, a to hlavne v priestoroch Turistického informačného centra. Informačný servis kompletne pokrýva aktivity regiónu, ako aj aktuálne informácie o letných a zimných možnostiach trávenia voľného času v blízkom okolí. Každý návštevník, resp. turista tak dostane potrebné informácie o meste, či okrese. K informáciám poskytovaným bezplatne taktiež patrí informovanie o kultúrno – historickom potenciáli, o sakrálnych pamiatkach a rezerváciách ľudovej architektúry. Fakty a informácie poskytuje Marmon v plnom rozsahu a správnom znení. K plateným službám patrí hlavne lektorský výklad k expozícii Domu ľubovnianskeho mešťana. Okrem iného sa zaoberá aj predajom turistických informačných máp, suvenírov, knižných publikácií, ako aj obchodnou činnosťou s propagačnými materiálmi.

K správe spoločnosti Marmon patrí aj expozícia Domu ľubovnianskeho mešťana, ktorá je veľkým lákadlom. Vyniká otvoreným priestorom pre nahliadnutie na život mešťanov, ich kultúru odievania a štýl bývania.

V priestoroch Stredovekého vojenského tábora organizuje spoločnosť kultúrne a zábavné podujatia, ktoré sa spolu podieľajú na vytváraní kultúrneho diania v meste. Medzi každoročne sa konajúce podujatia patria Slávnostné otvorenie letnej turistickej sezóny so zaujímavým programom v historizujúcom štýle, Svätojánska noc, Divadelné popoludnia či hudobný festival MUSEFEST. Počet podujatí z roka na rok narastá, avšak ich ziskovosť ovplyvňuje faktor rôznorodosti a pestrosti podujatí v okolí, ale aj samotné počasie.

Spoločnosť Marmon počas letných mesiacov poskytuje areál Stredovekého vojenského tábora agentúram realizujúcim letné detské tábory, prípadne uskutočňuje eventy v stredovekom duchu pre rôzne spoločnosti, podľa ich požiadaviek.

Taktiež plánujeme výstavu v Dome ľubovnianskeho mešťana s názvom „Dobrú chuť, ctihodní mešťania“, aby sme danou výstavou kultúry stravovania z 19. storočia dotvorili meštiansku atmosféru.

# ORGANIZAČNÁ ŠTRUKTÚRA A PERSONÁLNE ZABEZPEČENIE

Spoločnosť Marmon má 3 stálych zamestnancov. Na kvalitné zabezpečenie letnej turistickej sezóny spoločnosť predpokladá prijať do pracovného pomeru na dobu určitú dvoch zamestnancov a pracovnú výpomoc brigádnikov v nasledujúcom počte:

* Turistické informačné centrum a Dom Ľubovnianskeho mešťana - 1
* Stredoveký vojenský tábor – 5
* Parkovisko pod hradom Ľubovňa – 2

# TRH A KONKURENČNÁ POZÍCIA

Spoločnosť Marmon pôsobí na trhu CR spišskom regióne, resp. v meste Stará Ľubovňa. Oslovovanou cieľovou skupinou sú predovšetkým deti a mládež, či už formou školských poznávacích výletov *„Brána do histórie“,* alebo letných táborov počas školských prázdnin. Taktiež rozširuje ponuku služieb pre domácich a zahraničných a pre jedno- a viacdňových návštevníkov. V rámci užšej špecifikácie ide o návštevníkov zúčastňujúcich sa na poznávacom, kultúrnom, mestskom, vidieckom a incentívnom cestovnom ruchu.

Z hľadiska atraktívnosti lokalít CR sa za konkurenciu považuje hlavne lokalita Vysoké Tatry a lokalita Pieninského národného parku. Snahou spoločnosti je motivovať návštevníkov týchto lokalít k návšteve mesta Stará Ľubovňa, teda aj k návšteve turistických zariadení v správe spoločnosti. Pozitívny image spomínaných zariadení a vysokú koncentráciu návštevníkov môže spoločnosť Marmon využitím vhodných marketingových prostriedkov zmeniť na konkurenčnú výhodu.

Predpokladáme, že súčasný trh je dostatočne veľký, a preto je pre nás ľahšie udržať si súčasných zákazníkov, ako získať nových, aj keď je našou činnosťou neustále získavať nových zákazníkov, resp. návštevníkov.

Výhody:

– situácia, ktorú poznáme

– riziká sú minimálne

– doterajší zákazníci sú menej citliví na ceny

– možnosť odborne sa rozvíjať

Nevýhody

– nemusí tu byť dostatočný rastový potenciál

– trhy nemusia byť dostatočne stabilné

– riziko zotrvačnosti

– možnosť sebauspokojenia

**Silné stránky spoločnosti**

* spoločnosť stavia na doterajších vzťahoch so zákazníkmi
* spoločnosť ponúka modernejšie portfólio – novšiu ponuku
* vytvára si pozitívnu identitu spoločnosti
* kvalifikovaní zamestnanci spoločnosti
* ochota zamestnancov spoločnosti pracovať aj v predĺžených zmenách a v dňoch pracovného voľna a pracovného pokoja
* kvalita poskytovaných služieb
* cenová dostupnosť služieb
* dobrý image spoločnosti
* výnimočnosť zariadenia Stredovekého vojenského tábora, ktorý je jediný svojho druhu na Slovensku, rovnako ako aj múzea Domu ľubovnianskeho mešťana, ktoré vyniká svojou razbou mince a expozíciou meštianskeho bývania oživenou 17 figurínami v dobových kostýmoch

**Slabé stránky spoločnosti**

* sezónnosť
* nedostatočné personálne zabezpečenie spoločnosti
* vysoké náklady potrebné na dobudovanie turistických zariadení v správe spoločnosti
* nedostatočná kapacita parkovacích miest na parkovisku pod hradom

- neustála zmena počasia

- nestabilné postavenie spoločnosti na trhu

* miera úspechu nových produktov nie je istá

# MARKETINGOVÝ PLÁN SPOLOČNOSTI

Za účelom lepšej propagácie a zviditeľnenia turistických zariadení v správe spoločnosti Marmon sa v roku 2019 predpokladajú nasledujúce nástroje marketingovej komunikácie:

|  |  |  |
| --- | --- | --- |
| **Nástroje komunikácie / popis** | **Obdobie** | **Finančné zdroje** |
| ***1. mediálna reklama***  - informácie o podujatiach a aktivitách v miestnej a regionálnej tlači, rozhlase, rádiových staniciach, TV | počas celého roka | vlastné zdroje |
| ***2. tlač***  - plagáty na prezentáciu našich zariadení  - leták o turistických zaujímavostiach mesta  - plagáty a propagácia jednotlivých podujatí | počas celého roka | vlastné zdroje |
| ***3. osobné kontaktné aktivity a podujatia***  - Veľtrh CR ITF Slovakiatour Bratislava  - info cesta po ubytovacích a stravovacích zariadeniach a IC v regióne a po Poľsku v oblastiach pohraničia | január  apríl | OOCR Severný Spiš-Pieniny  vlastné zdroje |
| ***4. internet***  - pozvánky na jednotlivé podujatia  - aktualizácia internetovej stránky [www.marmon.sk](http://www.marmon.sk/)  - emailové rozosielanie ponúk pre koncoročné školské výlety  - emailové rozosielanie ponúk pre školy v prírode a plenéry pre školy umeleckého zamerania  -emailové oslovenie CK, neziskových organizácií, organizácií zameraných na organizovanie letných táborov s dôrazom na zvýšenie konkurencie v tábore na nasledujúce obdobie  - emailové rozosielanie ponuky turistických zariadení cestovným kanceláriám | počas celého roka  marec - jún  marec - september  september - december  počas celého roka | bez nákladov |
| ***5. podpora predaja***  - skupinová zľava do zariadení  - produkt pre školy pod názvom Brána do histórie, ktorý predstavuje spoločnú vstupenku do zariadení Stred. voj. tábora, Domu ľub. mešťana, hradu Ľubovňa a skanzenu | počas celého roka  máj - jún | bez nákladov |
| ***6. marketingový prieskum***  - dotazník spokojnosti návštevníkov v zariadeniach Domu ľubovnianskeho mešťana a Stredovekého vojenského tábora | jún - september | vlastné zdroje |
| ***7. suveníry, produkty s logom***  - turistické známky s motívom Stredovekého vojenského tábora, mesta Stará Ľubovňa  - suveníry s motívom SR, mesta Stará Ľubovňa, s hradom Ľubovňa | celý rok - priebežne | vlastné zdroje |

# KALENDÁRIUM PRIPRAVOVANÝCH PODUJATÍ PRE ROK 2019

**28.4.2019 – OTVORENIE LETNEJ TURISTICKEJ SEZÓNY**

Stredoveký vojenský tábor slávnostne otvorí svoje brány na konci apríla, dňa 28.4.2019. O zaujímavý program sa postará historické hudobné a divadelné zoskupenie Tormen. V rámci svojho programu predstavia historické popravy, mučenie a iné divadelné scénky. Scénky *Gilotína* a *Recept na popravu* budú mať humorný nádych, ale aj určitý kultúrno-vzdelávací prínos, ktorý obohatí poznatky nejedného návštevníka.

Druha časť popoludnia je pripravená pre zábavu najmenších, kde program pripraví agentúra Neja. Programom ich budú sprevádzať princ, princezná a bláznivý šašo. Pripravené sú rôzne súťaže a zábavné aktivity, ako maľovanie na tvár, minidisco, ....

**3.-7.6.2019 – STAŇ SA RYTIEROM –** COHORS Prešov

Podujatie je určené predovšetkým pre organizované školské skupiny, deti, študentov a jednotlivcov. Jedná sa o výchovno-vzdelávacie podujatie, v ktorom nebude chýbať ani humor. Program je zameraný na ukážky historického šermu, streľby z replík historických zbraní, ako aj hromadné bitky a súboje v stredoveku. Návštevník získa nové poznatky o historickom stredoveku a bude mať možnosť byť súčasťou vystúpenia. Rytierske brnenie, dobové kostýmy, zbrane, to všetko je pripravené pre každého, kto okúsi chuť pravého stredoveku.

**9.6.2019 – DEŇ DETÍ V STREDOVEKOM VOJENSKOM TÁBORE –** divadielka pre deti CILILING a HOKI-POKI

Medzinárodný deň detí patrí k neodmysliteľnej súčasti kalendára podujatí. Program sa bude niesť v divadelnom duchu. Ponúkneme interaktívne divadelné predstavenia s pesničkami aj bábkami - PINOKIO a CESTA ZA DÚHOU pre veľkých aj malých. Do programu budú deti aktívne zapájané. Po programe bude nasledovať fotenie sa s účinkujúcimi a mini autogramiáda, maľovanie na tvár.

**10.-14.6.2019 – STAŇ SA RYTIEROM – Vir Fortis**

Podujatie je určené predovšetkým pre organizované školské skupiny, deti, študentov a jednotlivcov. Jedná sa o výchovno-vzdelávacie podujatie, v ktorom nebude chýbať ani humor. Program je zameraný na ukážky historického šermu, streľby z replík historických zbraní, ako aj hromadné bitky a súboje v stredoveku. Návštevník získa nové poznatky o historickom stredoveku a bude mať možnosť byť súčasťou vystúpenia. Rytierske brnenie, dobové kostýmy, zbrane, to všetko je pripravené pre každého, kto okúsi chuť pravého stredoveku.

**17.-21.6.2019 – STAŇ SA RYTIEROM** – VIKOMT SNINA

Podujatie je určené predovšetkým pre organizované školské skupiny, deti, študentov a jednotlivcov. Jedná sa o výchovno-vzdelávacie podujatie, v ktorom nebude chýbať ani humor. Program je zameraný na ukážky historického šermu, streľby z replík historických zbraní, ako aj hromadné bitky a súboje v stredoveku. Návštevník získa nové poznatky o historickom stredoveku a bude mať možnosť byť súčasťou vystúpenia. Rytierske brnenie, dobové kostýmy, zbrane, to všetko je pripravené pre každého, kto okúsi chuť pravého stredoveku.

**22.6.2019 – SVÄTOJÁNSKA NOC**

Podujatie je zamerané na oživenie tradície predkresťanských osláv letného slnovratu. Súčasťou bude aj pálenie jánskych ohňov - vatry. Celé sa to bude niesť v jemných tónoch tematickej hudby.

**30.6.2019 – DIVADLO V TÁBORE –** MARFUŠINE DOBRODRUŽSTVÁ

Divadelné vystúpenie divadla Na doske, ktoré má humorný a interaktívny charakter. Bláznivá klauniáda, rozprávka Mrázik ako ju nepoznáte z pohľadu dvoch policajných vyšetrovateľov, ktorí hľadajú Marfušu a jej mamu. Rozprávka je vhodná pre veľkých aj malých.

**JÚL – STREDOVEKÝ LETNÝ TÁBOR**

pre všetkých, ktorí chcú spoznať príchuť života za stredovekou bránou

**21.7.2019 – POPOLUDNIE PRE DETI**

Ďalšie popoludnie pre deti, ktoré bude sprevádzať obľúbený detský maskot. Okrem iného je na programe maľovanie na tvár, ktoré sa teší neutíchajúcej obľube. Nebudú chýbať ani rozličné spoločné hry a súťaže v tábore. Pre účastníkov podujatia budú pripravené stanovištia s odmenami. V závere je pripravená aj mini disco párty s maskotom.

**25. -28.7.2019 – ŠERMIARSKA SCÉNA –** COHORS Prešov

stála šermiarska scéna – šermiarske vystúpenia

Stála šermiarska scéna sa pravidelne organizuje a teší sa obľube všetkých vekových kategórií. O šermiarske vystúpenia je nesmierny záujem, preto sa aj tento rok zahrnulo do programu niekoľko turnusov takýchto vystúpení. Jedná sa predovšetkým o zabavenie diváka humornými, vážnymi, tematickými a náučnými vystúpeniami. Súčasťou programu je aj živý šach, dobový sprievod a rôzne iné dobové atrakcie.

**27.-28.7.2019 – MEDZINÁRODNÁ HROMADNÁ BITKA –** COHORS Prešov, poľská a česká šermiarska skupina

Program je zameraný na prezentáciu a ukážky historického šermu. Budú sa konať samotné šermiarske vystúpenia i veľkolepá medzinárodná hromadná bitka, kde si svoje sily zmerajú šermiarske skupiny zo Slovenska , Poľska a Českej republiky. Okrem zaujímavého programu budú k dispozícii rôzne iné aktivity na strávenie aktívneho dňa v stredovekom vojenskom tábore. Nebudú chýbať ukážky a praktický výklad historicky obliehacích strojov (trebuchet, onager, delo), taktiež aj animačné disciplíny- streľba z historickej kuše, luku, jazda na koňoch.

**3.-4.8.2019 – CYKLOFEST–** cyklistické podujatie pre malých aj veľkých

Memoriál Juzeka Hutníka

**4. 8. 2019 – POPOLUDNIE PRE DETI –** O PRÍŠERNE KRÁSNEJ PRINCEZNEJ

Popoludnie v tábore venované deťom tentoraz ponúkne interaktívne historizujúce bábkové divadielko O príšerne krásnej princeznej (Féder Teáter). Rozprávka pre všetky generácie, pri ktorej sa zabavia deti aj dospelí. Po predstavení budú mať deti možnosť nahliadnuť do zákulisia bábkového divadla a vyskúšať si aj samotné bábky.

**6. -11.8.2019 – ŠERMIARSKA SCÉNA –** VIKOMT SNINA

Stála šermiarska scéna sa pravidelne organizuje a teší sa obľube všetkých vekových kategórií. O šermiarske vystúpenia je nesmierny záujem, preto sa aj tento rok zahrnulo do programu niekoľko turnusov takýchto vystúpení. Jedná sa predovšetkým o zabavenie diváka humornými, vážnymi, tematickými a náučnými vystúpeniami. Súčasťou programu je aj živý šach, dobový sprievod a rôzne iné dobové atrakcie.

**16.8.2019 – MUSE FEST 2019**

hudobný koncert pod holým nebom v podaní miestnych aj hosťujúcich hudobných skupín

**17.-18.8.2019 – RYTIERSKY TURNAJ HECTOR**

Celý program je zameraný na prezentáciu a ukážku rytierskych turnajov na koňoch, historického šermu, výcviku koní a čestnej stráže v podaní historickej spoločnosti Hektor. Okrem zaujímavého programu budú k dispozícii rôzne iné aktivity na strávenie aktívneho dňa v stredovekom vojenskom tábore. Nebudú chýbať ukážky a praktický výklad historicky obliehacích strojov (trebuchet, onager, delo), taktiež aj animačné disciplíny- streľba z historickej kuše, luku, jazda na koňoch.

**25.8.2019 – POPOLUDNIE PRE DETI –** SRANDA BANDA SHOW

Popoludnie venované predovšetkým rodinám s deťmi. Sranda Banda show je komediálna rodinná show, v ktorej sa miešajú krásne bábky, výborná bruchovravecká technika a trefný humor. Energické divadlo je vystavané tak, aby pobavilo celú rodinu. Po vystúpení sa deti zabavia na minidisco párty.

**31.8.2019 - SLAVIC RACE 2019**

Adrenalínové preteky v blate s rôznymi prekážkami, ktoré sú pripravené pre tých najodvážnejších.

**29.9.2019 - TÁBOR ZATVÁRA SVOJE BRÁNY – ukončenie letnej turistickej sezóny**

**4.-6.10.2019 - CELOSLOVENSKÉ CYKLISTICKÉ PRETEKY**

Pre školy a organizované skupiny pripravujeme v spolupráci s Ľubovnianskym múzeom produkt *„Brána do histórie“,* čo predstavuje spoločnú vstupenku do Domu ľubovnianskeho mešťana, hradu Ľubovňa, skanzenu a do vojenského historického tábora.

V ostatné dni ponúkame možnosť prenocovať a rezervovať si pobyt pre turistov.

# INVESTIČNÝ ZÁMER

1.Nákup nového historického stanu Lansknecht - cca 800€

2. Oprava, pranie a impregnácia starých stanov – cca 4000€

3. Oprava drevených striech /výmena šindli/ - podľa potreby

4. Zaplachtovanie prístrešku na sedenie – cca 500€