

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** V/2019

**Dňa:** 25.04.2019

**K bodu programu:** **č. 11**

**Názov materiálu: Návrh na schválenie predsedov dozorných rád obchodných spoločností Mesta Stará Ľubovňa – Marmon, spol. s r. o. a ĽMS, spol. s r. o.**

**Materiál obsahuje**: Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovala:** Helena Vojteková

Kancelária primátora mesta a prednostu MsÚ

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **b e r i e n a  v e d o m i e**
2. oznámenie o vzdaní sa funkcie člena - predsedu dozornej rady obchodnej spoločnosti Mesta Stará Ľubovňa MARMON, spol. s r. o., Stará Ľubovňa Mgr. Filipa Lamparta;
3. oznámenie o vzdaní sa funkcie členky - predsedníčky dozornej rady obchodnej spoločnosti Mesta Stará Ľubovňa ĽMS, spol. s r. o., Stará Ľubovňa PaedDr. Klaudie Satkeovej.
4. **s c h v a ľ u j e**
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za predsedu dozornej rady obchodnej spoločnosti Mesta Stará Ľubovňa MARMON, spol. s r. o., Stará Ľubovňa;
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za predsedu dozornej rady obchodnej spoločnosti Mesta Stará Ľubovňa ĽMS, spol. s r. o., Stará Ľubovňa.

**D ô v o d o v á s p r á v a**

Materiál sa predkladá na základe doručených „Oznámení o vzdaní sa funkcie“.

# Zákon č. 513/1991 Zb. OBCHODNÝ ZÁKONNÍK

**§ 66**

(1) Ak sa osoba, ktorá je jediným štatutárnym orgánom, členom štatutárneho orgánu alebo členom dozornej rady spoločnosti (ďalej len „člen orgánu spoločnosti“), vzdá funkcie, je odvolaná alebo výkon jej funkcie zanikne smrťou alebo sa skončí inak, musí príslušný orgán spoločnosti do troch mesiacov ustanoviť namiesto nej nového člena orgánu spoločnosti.

(2) Ak zákon neustanovuje alebo spoločenská zmluva alebo stanovy neurčujú inak, je vzdanie sa funkcie účinné odo dňa prvého zasadnutia orgánu, ktorý je oprávnený vymenovať alebo zvoliť nového člena orgánu nasledujúceho po doručení vzdania sa funkcie; ak sa člen orgánu vzdá svojej funkcie na zasadnutí orgánu spoločnosti, ktorý je oprávnený vymenovať alebo zvoliť nového člena orgánu, je vzdanie sa funkcie účinné okamžite. Ak nedošlo k vzdaniu sa funkcie na zasadnutí orgánu spoločnosti, ktorý je oprávnený vymenovať alebo zvoliť nového člena orgánu, vzdanie sa funkcie musí byť písomné a listina s týmto obsahom musí byť vlastnoručne podpísaná v prítomnosti notára alebo ním povereného zamestnanca. Ak orgán spoločnosti, ktorý je oprávnený vymenovať alebo zvoliť nového člena orgánu spoločnosti, nezasadne ani do troch mesiacov od doručenia vzdania sa funkcie, je vzdanie sa funkcie účinné od prvého dňa nasledujúceho po uplynutí tejto lehoty. Ak zákon neustanovuje alebo spoločenská zmluva alebo stanovy neurčujú inak, je odvolanie z funkcie účinné prijatím rozhodnutia príslušným orgánom spoločnosti. Ak spoločnosti hrozí vznik škody, je člen orgánu spoločnosti, ktorý sa vzdal funkcie, bol odvolaný alebo inak sa skončil výkon jeho funkcie, povinný upozorniť spoločnosť, aké opatrenia treba urobiť na jej odvrátenie.

Zároveň sa v súlade so zákonom č. 369/1990 Zb. o obecnom zriadení predkladá aj návrh na schválenie nových predsedov dozorných rád.

**ZÁKON Č. 369/1990 ZB. O OBECNOM ZRIADENÍ**

§ 11 Obecné zastupiteľstvo

4) Obecné zastupiteľstvo rozhoduje o základných otázkach života obce, najmä je mu vyhradené:

l) zriaďovať, zrušovať a kontrolovať rozpočtové a príspevkové organizácie obce a na návrh starostu vymenúvať a odvolávať vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe