

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: V/2019**

**Dňa:** 25.04.2019

**K bodu programu:** **č. 22**

**Názov materiálu: Prerokovanie petície proti výstavbe bytov – domu na par. č. 2873/8 v k.ú. Stará Ľubovňa doručenej Mestu Stará Ľubovňa dňa 15.04.2019**

**Materiál obsahuje**: Návrh uznesenia

Dôvodová správa

**Materiál predkladá:**  **PhDr. Ľuboš Tomko**

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala: JUDr. Katarína Železníková**

ved. odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni

**prerokovalo**

petíciu proti výstavbe bytov – domu na par. č. 2873/8 v k.ú. Stará Ľubovňa doručenú Mestu Stará Ľubovňa dňa 15.04.2019.

**D ô v o d o v á s p r á v a**

Mestu Stará Ľubovňa bola dňa 15.04.2019 doručené podanie označené ako cit.: ,,Petícia proti výstavbe bytov – domu na par. č. 2873/8 v k.ú. Stará Ľubovňa (ďalej len ,,Petícia“), a to:

1. Za zachovanie terajšej podoby zelene, ihriska a chodníka medzi bytovkami G, H, K
2. Proti výstavbe a zmene nového územného plánu mesta Stará Ľubovňa
3. Proti výstavbe akéhokoľvek bytového domu medzi bytovkami G, H, K v tejto lokalite.“

S nasledovným textom: ,,***My občania SR, podpísaní na tomto podpisovom hárku, obraciame sa na základe čl. 27 Ústavy SR a zákona č. 85/1990 Z.z. v znení neskorších predpisov, na poslancov mesta Stará Ľubovňa, proti výstavbe bytov – domu na par. č. 2873/8 v k.a. Stará Ľubovňa z dôvodov vyšších uvedených bodov.“***

Legislatívny rámec ustanovenia § 5d zákona č. 85/1990 Zb. o petičnom práve:

(1) Ak petíciu podporí aspoň 10 000 osôb, prerokuje ju príslušný orgán verejnej moci s pôsobnosťou pre celé územie Slovenskej republiky so zástupcom a petičným výborom. Ak v petícii nie je určený petičný výbor, má zástupca právo prizvať na prerokovanie najviac ďalšie dve osoby.

(2) Iný vecne príslušný orgán verejnej moci ako orgán verejnej moci uvedený v odseku 1 prerokuje petíciu so zástupcom a petičným výborom vtedy, ak petíciu podporilo najmenej 1000 osôb alebo aspoň 8 % osôb oprávnených voliť do orgánov samosprávy obce,[3a)](http://www.epi.sk/zz/1990-85/vsetky-znenia#f4291769) ktorej bola petícia určená.

(3) Ak je petícia podľa odseku 2 určená obecnému zastupiteľstvu alebo zastupiteľstvu samosprávneho kraja, je zastupiteľstvo povinné petíciu prerokovať na svojom zasadnutí a umožniť vystúpiť počas prerokovania petície zástupcovi a členom petičného výboru.

Podľa ustanovenia § 3 ods. 3 osoby určené na zastupovanie pre styk s orgánmi verejnej správy boli v podanej petícií uvedení: p. Štefaňák Michal, p. Hnatová Jana.

Petícia bola doručená Mestu Stará Ľubovňa v písomnej forme na predpísanom tlačive, ktoré obsahovalo všetky predpísané náležitosti, ktoré ukladá zákon na 56 hárkoch s 1100 podpismi.

Mesto Stará Ľubovňa je povinné prešetriť a vybaviť petíciu tak, aby zistilo skutočný stav veci, jeho súlad alebo rozpor s právnymi predpismi a verejným alebo iným spoločným záujmom. Výsledok vybavenia petície písomne oznámi do 30 pracovných dní od doručenia petície alebo od odstránenia jej nedostatkov zástupcovi. Vo zvlášť zložitých prípadoch, písomne oznámi zástupcovi, že petícia sa vybaví v lehote najneskôr do 60 pracovných dní.

Tá istá petícia bola Mestu Stará Ľubovňa doručená dňa 02.11.2016 označená ako *PETÍCIA*

*1. Za zachovanie terajšej podoby zelene, ihriska a chodníka medzi bytovkami G, H, M*

*2. Proti výstavbe nového územného plánu mesta Stará Ľubovňa*

*3. Proti zahusťovaniu a ďalšej výstavbe bytového domu t.j. troj alebo viac poschodovému medzi bytovkami G, H, M v tejto lokalite.“*

Aj táto petícia bola adresovaná poslancom mestského zastupiteľstva.

V zmysle ustanovenia § 5b *ak petícia podaná v tej istej veci neobsahuje nové skutočnosti, orgán verejnej moci oznámi zástupcovi alebo osobe, ktorá petíciu podala, stanovisko a spôsob vybavenia pôvodnej petície. Pri hromadnom podávaní petícií tak môže urobiť v periodickej tlači alebo ostatných hromadných informačných prostriedkoch.*